Oftern Erschtn Weltkriag isches zu Italien kemmen. Di Faschistn hobn di Sidtirouler Bevelkerung in der Zeit vorn Zwoatn Weltkriag italianisiern gewellt. Deitsche Schulaln sein verbotn wordn, Dorf- Flur- und Stroßnnomen sein italianisiert wordn und speziell in Bozn sein zehntausnde Italiener ongsiedlt gwortn, in de in di effntlichn Amter und in di nuigschoffnen Industrien Orbeit gebn wordn isch. Nochn Zweitn Weltkriag isch di Situation a lei longsom besser gwordn. Di Sidtirouler hobn bsunders in di Sechzigerjohr protestiert, um international Aufmerksomkeit zu erreichn, bsunders 1961, bol a poor Mander (u.a. Buschtra Buim) zu Herz Jesu, in der Fuiernocht, iberoll in Lond Strommoschtn in di Luft gjogg hobn. Di Italiener (im Volksmund a di "Walschn" gnonnt, wos soviel wia di "Fremmen" hoast) hobn draufhin an haufn Sidtiroul-Aktivistn eingsperrt und a poor a gfoltert.